  Виталий Пронин  Туэ отчы пыриськизы 59 школаос, ссузъёсын, вузъёсын но предприятиосын ужасьёслэн командаоссы. Ваньмыз-ӧвӧлэз 815 мурт.Ужрад кутскиз ветеранъёсты буре вайыса бызьылон бордысен. Ижысь Шор площаде люкаськизы спортысь ветеранъёс, кивалтӥсьёс но вань мылкыд карисьёс. Тужгес покчиезлы бызьылӥсьлы вал 6 арес, нош арлыдоезлы - 79 арес.Пиналъёслэн ӵошатсконазы 8-тӥ арзэ вормыны удалтӥз ни Ижысь 83 номеро школаын дышетскисьёслы. Соослэсь ӧжытаклы бере кылизы 32-тӥ но 84-тӥ школаосысь командаос. Озьы ик ас забегъёсазы вормисе потӥзы промышленно-экономической но топливно-энергетической колледжысь, ИжГТУ-ысь, «Динамо», «Электрические сети» но «Компьютер» огазеяськонъёсысь командаос. Пусйыны кулэ, та нуналэ ик вань мылкыд карисьёс ГТО-лэсь куронъёссэ быдэстӥзы на.Валентина Емельянова   